John Evan Davies (Rhuddwawr)

Ganwyd John Evan Davies (enw barddol: Rhuddwawr) ym Maes-yr-adwy, Llanfynydd, Sir Gaerfyrddin yn 1850. Addysgwyd yn ysgol ramadeg Llandeilo-fawr (a adwaenir bellach fel Llandeilo), yn Coleg Fethodistaidd Trefeca yn Nhrefeca, ac yn Glasgow, lle'r oedd yn ‘Ysgolor y Dr. Williams’ (1876) gan radd yn 1880. Wedi gweinidogaethu gyda'r Methodistiaid Calfinaidd yn Llanelli, bu yn Eglwys Jewin (Llundain) o 1886 hyd 1911,https://www.capeljewin.org/hanes yna'n fugail yn Llandeilo a Llanelli; bu farw yn Nhre-Gŵyr, 19 Hydref 1929. Bu'n llywydd cymdeithasfa'r Deheudir yn 1901-2, ac yn ‘Ddarlithydd Davies’ yn 1916.

Sgrifennai lawer i'r Genhinen, a bu'n olygydd ar y Negesydd Cymreig https://cylchgronau.llyfrgell.cymru/browse/2457337/ newyddlen wythnosol Gymraeg i Gymry Llundain, a dug allan Gyfrol Goffa James Hughes, 1911, a llyfrau eraill. Cystadleuai'n fynych mewn eisteddfodau, ac yn Eisteddfod Genedlaethol Cymru Llanelli 1903, enillodd y goron am ei gerdd ar Y Ficer Pritchard. Cyhoeddwyd ei farddoniaeth yn gyfrol, Blodau'r Grug, 1922. Bu farw yn 1929.

Dolenni
 Bywgraffiadur Cymru
 Ffotograff o Rhuddwawr adeg ei Weinidogaeth yn Eglwys Jewin ar dudalen Facebook Eglwys Jewin

Cyfeiraidau

Categori:Beirdd Cymraeg
Categori:Genedigaethau 1850
Categori:Llenorion y 19eg ganrif o Gymru
Categori:Llenorion yr 20fed ganrif o Gymru
Categori:Marwolaethau 1929
Categori:Pobl o Sir Gaerfyrddin